text: 4 Jehovap ruwasqanpi rikunchikjina, munakuylla atiyninchikwan allin kaqta ruwanapaq yanapawasun. Ñawpaq kaq yachaqanapiqa, Jehovap tawa jatuchaq kʼacha kaykunasninmanta yachakurqanchik: atiyninmanta, chiqan kayninmanta, yachayninmanta, munakuyninmanta ima. ¿Mayqintataq Jehová astawan rikuchin? Munakuyninta. Chaymanta 1 Juan 4:8, nin: "Diosqa munakuymin", nispa. Arí, Jehovaqa paypuni munakuy, chaymanjinataq tukuy imata ruwan. Atiynintaqa munakuywanpuni rikuchin, payta munakuqkunap allinninkupaqtaq.